钦定古今图书集成/明伦汇编/氏族典/第492卷 > 《廖用贤尚友录》 > 敬新磨
## 钦定古今图书集成/明伦汇编/氏族典/第492卷 > 《廖用贤尚友录》 > 敬新磨

按《五代史伶官传》：“庄宗好畋猎，猎于中牟，践民田。中牟县令当马切谏，庄宗怒，将杀之。伶人敬新磨知其
不可，乃率诸伶擒至马前，责之曰：‘汝为县令，独不知
我天子好猎邪？奈何纵民稼穑以供税赋？何不饥汝
县民，而空此地以备吾天子之驰骋，汝罪当死’。因前
请急行刑，诸伶共唱和之，庄宗大笑，县令乃得免去。”
时诸伶独《新磨》尤善俳，其语最著，而不闻其佗过恶。